section_heading: Naslovnica
paragraph_text: Nakon završetka snimanja skupina je odmah počela raditi na naslovnici. Åkerfeldt je neko vrijeme kontaktirao s fotografom Torbjornom Ekebackeom i saznao da je Ekebacke izrađivao i grafičke omote. Zamolio ga je da izradi omot za Orchid. Opeth je naručio orhideju prikazanu na naslovnici iz Nizozemske. Na prvoj inačici albuma Opethov logotip nije bio prikazan na naslovnici. Fotografije na stražnjoj strani albuma izrađene su u Sörskogenu. Åkerfeldt je izjavio: "Doista smo imali sreće jer je suton te večeri vjerojatno bio najljepši koji sam ikad vidio. Načinili smo nekoliko dobrih fotografija tog dana, ali te sa siluetama bile su najbolje."